ད་ལྟ་འདིར་ངས་ཚོགས་ཟུར་མཆོག་གི་ཐོག་ལ་ད་བར་དུ་མ་བཤད་ལ་བཤད་པར་མི་འགྱུར་པའི་སྐྱོན་འདོགས་རེ་ཟུང་ཡོད་ཅེས་པའི་ནང་གི་གཅིག་འབྲེལ་ཆགས་པའི་དབང་གིས་ཞུ་རྒྱུ་བྱེད།དེ་ནི་ཁོང་ཨ་རི་ལ་ཕེབས་ནས་གཞུང་དམངས་བར་ལ་དབྱེན་དཀྲུགས་བརྒྱབས་བརྒྱབས་པའི་འབྲས་བུར་ད་ལན་གྱི་རྙོག་དྲ་འདི་བྱུང་བ་རེད་ཅེས་པ་དེ་ཡིན།དེ་ནི་བཀའ་ཤག་གིས་ཁོང་ས་གནས་གར་ཕེབས་སར་བཀའ་ཤག་ལ་དམའ་འབེབས་བྱས་ལུགས་བཤད་པ་ཙམ་ལས་དཔང་རྟགས་བསྟན་མེད་སྟབས་དེ་འདྲ་ཡིན་ཤས་ཆེ་བསམ་པ་ཙམ་ལས་འཆར་རྒྱུ་གང་ཡང་མེད་ཀྱང་།ཉེ་ཆར་ཁོང་གིས་ཨ་རིར་གསུང་བའི་བརྙན་ཐུང་ཞིག་མཐོང་བ་དེར་དཔགས་ན་བཀའ་ཤག་གིས་གསུང་པ་དེ་འདི་འདྲ་ཞིག་ཡིན་ས་རེད་བསམ་པ་དྲན་བྱུང་།འདིའི་གསལ་བཤད་དགོས་ན་སྒེར་ཐོག་ལ་མ་གཏོགས་ཞུ་འདོད་མེད་ད་ལན་གྱི་རྙོག་དྲ་དེ་ཨ་རིའི་ཕྱོགས་ནས་སོན་བཏབ་ནས་འབུས་པ་ཞིག་རེད།